jkorsvik/nowiki_second_scrape_merged huggingface dataset:
Polina Kuznetsova

Polina Viktorovna Kuznetsova (russisk: Полина Викторовна Кузнецова (Вяхирева); født Vjakhireva; 10. juni 1987 i Sjopokov i Den kirgisiske SSR) er en russisk håndballspiller som spiller for den russiske klubben Rostov-Don og det russiske landslaget. Hun har tidligere spilt for de russiske klubblagene Astrakhanotsjka, Dinamo Volgograd, Kuban Krasnodar, Lada Toljatti og Zvezda Zvenigorod, samt den nordmakedonske klubben Vardar.
Hun er to ganger blitt verdensmester med Russland, først i 2005, og deretter i 2007, da hun også ble stemt inn på mesterskapets All-Star Team. Hun vant også sølvmedalje i EM i 2006.
På klubbnivå har hun blitt russisk seriemester tre ganger, først i 2005 og 2006 med HC Lada Toljatti og deretter i 2007 med Zvezda Zvenigorod. Med Zvezda har hun også vunnet EHF-cupen i 2007 og Mesterligaen i 2008.
Hun tok gull under Sommer-OL 2016.


== Referanser ==


== Eksterne lenker ==
(en) Polina Kuznetsova – Olympedia 
(en) Polina Kuznetsova – Sports-Reference (OL-resultater – arkivert) 
(en) Polina Kuznetsova – Det europeiske håndballforbundet (EHF) 
Intervju med Polina Kuznetsova i 2008 (russisk)
Tina Flognman

Kristina Linéa «Tina» Flognman (født 29. juni 1981) er en svensk tidligere håndballspiller. Hun er strekspiller og har spilt for GOG Svendborg TGI i Danmark,  Toulon St Cyr Var Handball i Championnat de France de handball i Frankrike, Viborg HK og HK Varberg. 
For det svenske landslaget har hun deltatt i Sommer-OL 2008 samt Håndball-VM 2009. Flognman spilte også for Sverige under Håndball-EM 2006, og EM 2010. Hun har spilt 223 landskamper 2000–2012 og var lagkaptein på landslaget.


== Eksterne lenker ==
(en) Kristina Flognman – Olympedia 
(en) Kristina Flognman – Sports-Reference (OL-resultater – arkivert) 
(sv) Kristina Flognman – Sveriges olympiske komité
Arne Espeland

Arne Magnus Espeland (1885–1972) var en lærer og forfatter. Han skrev «en rekke humoristiske og bygdehistoriske fortellinger, romaner og dikt» , blant annet fra kapertiden på Lista under Napoleonskrigene 1807-14. 

Arne Espelands diktning er en kjærlighetserklæring til dette folket og denne landsdelen som han var så glad i. Det er ingen søtsuppe-romaner han har skrevet. Han kan ofte være skarp og rammende, vittig og underfundig, men alltid hadde han det muntre blinket i øyet som bar over med alt.


== Liv og virke ==
Espeland var sønn av en lærer. Han tok eksamen ved Kristiansand lærerskole 1906 og arbeidet som lærer i Krødsherad og andre steder før han i 1912 slo seg ned i Stavanger . Her arbeidet han som lærer inntil han i 1938 ble ansatt som programsekretær i NRK med base i Stavanger. For NRK laget han blant annet også Barnetimen, og noen av disse kom i bokform.
Espeland debuterte som forfatter i 1909 med «ei lita og kravlaus bok» kalt Blide og sure andlit, og skrev etterhvert i flere sjangre og på begge målføre. Folkelivsskildringene Svensken (1924) og Martengel (1925) er på bokmål, og er gjenutgitt i 2010. Romanene Klar til batalje (1961) og Med livet i nevane (1964) skildrer kapertida. Diktsamlingen Vårherres palett, Lista (1924, gjenutgitt 2008) var en kjærlighetserklæring til hjembygda.
Espeland var redaktør for det biografiske oppslagsverket Norske skulefolk (1934) og for Sanger og viser fra Rogaland (1935). I 1959 gav han ut en bok om vennen og kollegaen Jens Tvedt. Han hadde tidligere arbeidet for å få utgitt Tvedts samlede skrifter. Bokverket ble skrinlagt, men Espeland bidro til å få reist en byste av Tvedt sentralt i Stavanger i 1932.Espeland fikk Kongens fortjenstmedalje i gull i 1955.Arne Espeland er begravet ved Vanse kirke.


== Referanser ==


== Eksterne lenker ==
(no) Arne Espeland hos Sceneweb
Therese Islas Helgesson

Therese Sara Magdalena Islas Helgesson  (født 22. juli 1983 i Stockholm) er en svensk tidligere håndballspiller.  Hun er høyre bakspiller og har spilt for Skuru IK i Sverige, IK Våg og Nordstrand IF i Norge, Odense GOG i Danmark, Toulon St Cyr Var Handball i  Championnat de France de handball i Frankrike og Skövde HF i Sverige. Hun er gift med med syklisten Mattias Wiggo Svensson.
Hun har spilt 107 landskamper for det svenske landslaget, og har deltatt i Sommer-OL 2008 samt Håndball-VM 2009. Islas Helgesson er også tatt ut i den svenske troppen under Håndball-EM 2010.


== Referanser ==


== Eksterne lenker ==
(en) Therese Islas Helgesson – Olympedia 
(en) Therese Islas Helgesson – Sports-Reference (OL-resultater – arkivert) 
(sv) Therese Islas Helgesson – Sveriges olympiske komité 
(en) Therese Islas Helgesson – Det europeiske håndballforbundet (EHF)
Hundefisk

Hundefisk (Umbra krameri) er en liten ferskvannsfisk. Den er den eneste europeiske representanten for hundefiskene.
Den har en langstrakt kropp med store cycloide skjell. Sidelinje mangler. Ryggfinnen sitter lenger bak enn bukfinnene. Ryggfinnen er nesten rektangulær, men alle de andre finnene er sterkt avrundet. Munnen er liten og underbitt. Fargen er brun med mørkere marmorering. Buken er lys. Langs kroppssiden går det en gulaktig stripe. Arten er som regel 5–9 cm lang, men hunnene kan bli opptil 11,5 cm.Hundefisken lever i ferskvann med tett vegetasjon, som grøfter, kroksjøer, bakevjer og grunne innsjøer. Den finnes aldri ute i hovedløpet til store floder. Arten kan bli minst fem år og gyter første gang når den er ett år. Gytetiden er samtidig med vårflommen i mars–april når vanntemperaturen er 12–16 °C. Eggene legges i et rede av plantemateriale, og etter gyting vokter hunnen eggene.Arten er tilpasset et liv i sumper langs bredden av store elver som i perioder går over sine bredder. Den kan overleve i små pytter når sumpene tørker inn om sommeren, ettersom den tåler høy temperatur og kan skaffe seg oksygen ved å sluke luft.Navnet «hundefisk» viser til at måten som fisken svømmer på. Bryst- og bukfinnene beveges vekselvis, noe som minner om hundesvømming.En ungarsk studie publisert i 2007 viser at hundefisken eter små dyr, først og fremst tovingelarver. Den er opportunistisk, og i magen på hundefisker er det funnet blant annet fåbørstemarker, igler, snegler, små krepsdyr, insekter, edderkopper, alger og plantemateriale. Eldre opplysninger om at arten er kannibal og at den tar fiskeegg ser ikke ut til å stemme.Hundefisken er utbredt i Donaus nedslagsfelt fra Wien til Donaudeltaet. Den finnes også i nedre del av nedslagsfeltet til Dnestr. Elveforbygninger og oppdyrking har ført til at arten har forsvunnet mange steder.I Østerrike ble europeisk hundefisk regnet som utdødd etter 1975, men ble gjenoppdaget i 1992 av biologene Thomas Spindler og Josef Wanzenböck i Donau-Auen nasjonalpark i det gamle elveløpet Fadenbach mellom Orth an der Donau og Eckartsau. Senere oppdrett har ført til en økning av stammen i fiskens opprinnelig utbredelsesområde.


== Referanser ==


== Eksterne lenker ==
(en) hundefisk – oversikt og omtale av artene i WORMS-databasen 
(en) hundefisk i Encyclopedia of Life 
(en) hundefisk i Global Biodiversity Information Facility 
(en) hundefisk hos Fauna Europaea 
(en) hundefisk hos FishBase 
(en) hundefisk hos ITIS 
(en) hundefisk hos NCBI 
(en) Kategori:Umbra krameri – bilder, video eller lyd på Wikimedia Commons 
Umbra krameri – detaljert informasjon på Wikispecies 
(en) Umbra krameri Walbaum, 1792 Mudminnow - FishBase
Johanna I av Auvergne

Johanna I av Auvergne (født 8. mai 1326, død 29. september 1360) var dronning av Frankrike gjennom sitt ekteskap med Johan II av Frankrike. Dette var Johans andre ekteskap.
Johanna var også regjerende monark av de franske provinsene Auvergne og Boulogne.
Johanna var datter av Wilhelm XII, greve av Auvergne og Boulogne og Marguerite d'Évreux: moren var søster av Filip III av Navarra. Da faren døde i 1332 ble Johanna regjerende vasallgrevinne av Auvergne og Boulogne. Hun giftet sig med Filip av Burgund og ble mor til Filip I av Burgund.
Etter at den første ektefellen døde giftet hun seg med  Johan i 1349. Hun fikk to døtre som fransk dronning og begge døde som små.


== Referanser ==
Bonne av Luxemburg

Bonne av Luxemburg (også Bona el. Jutta) (født 20. mai 1315 i Praha, død 11. september 1349 i abbediet Maubuisson) var hertuginne av Normandie. Hun var datter av Johan av Böhmen og Elisabet I av Böhmen. 
Bonne var Johan II av Frankrikes første ektefelle, men ettersom hun døde før han ble konge, ble hun ikke fransk dronning.  
Hun ble offer for svartedauden 34 år gammel.


== Barn ==
Karl V av Frankrike
Ludvig I av Anjou
Johan av Berry
Filip II av Burgund
Johanna av Valois
Marie av Valois
Agnes av Valois (døde som barn)
Margaret av Valois (døde som barn)
Isabella av Valois


== Referanser ==
Ohi Omoijuanfo

Ohi Kwoeme Omoijuanfo (født Anthony Ohikhuaeme Omoijuanfo, 10. januar 1994) er en norsk fotballspiller som spiller for den danske klubben Brøndby.Omoijuanfo ble tidenes yngste målscorer i Eliteserien med sin redusering til 2–1 i bortekampen mot Strømsgodset i siste serierunde i 2010. Da var Omoijuanfo 16 år og 300 dager gammel, en rekord som sto i tre år til den ble slått av Branns Håkon Lorentzen, og året etter av nåværende rekordholder Martin Ødegaard (15 år og 150 dager). Dette var også Omoijuanfos debutkamp i eliteserien. Han ble i den samme kampen også Lillestrøm Sportsklubbs (LSK) nest yngste spiller benyttet i Eliteserien. Han ble seriemester med LSKs juniorlag i Interkretsserien 2010.
Den 16. mars 2011 signerte Omoijuanfo ny kontrakt med LSK, noe som førte til at han ble offisielt medlem av A-stallen. «Vi har signert en ny kontrakt med Ohi Omoijuanfo som løper ut 2013, og samtidig er det et tegn på at han nå blir et offisielt medlem av a-stallen vår. Han viser gode holdninger, og vi ønsket å gi han en premie for det. Han gjør en meget god jobb på Åråsen,» sa Torgeir Bjarmann til LSK.no.Den 5. mars 2015 signerte Omoijuanfo en kontrakt ut 2015 med Fotballklubben Jerv.Omoijuanfo signerte med Stabæk og var et stort offensivt bidrag for klubben, og sikret videre eliteseriespill da de møtte Jerv i nedrykkskampen i 2016-sesongen. Stabæk tapte 1–0 borte, men vant 2–0 hjemme, der Omoijuanfo scoret begge målene. Han startet 2017-sesongen med hat-trick både i første og fjerde kamp.Han ble toppscorer i Eliteserien i fotball for menn sesongen 2021 med 27 mål.


== Landslaget ==
Den 30. mai 2017 ble han tatt ut i sin første landslagstropp for Norge i kampene mot Tsjekkia (10. juni) og Sverige (13. juni).Den 13. juni 2017 fikk han sin første landskamp for Norge mot Sverige.Den 17. november 2022 scoret han sitt første landslagsmål for Norge mot Irland.


== Referanser ==


== Eksterne lenker ==
(en) Ohi Omoijuanfo – UEFA 
(en) Ohi Omoijuanfo – Transfermarkt 
(en) Ohi Omoijuanfo – national-football-teams.com 
(en) Ohi Omoijuanfo – WorldFootball.net 
(en) Ohi Omoijuanfo – FootballDatabase.eu 
(en) Ohi Omoijuanfo – Soccerway 
(en) Ohi Omoijuanfo – EU-Football.info 
(en) Ohi Omoijuanfo – PlaymakerStats.com 
(no) Ohi Omoijuanfo – Norges Fotballforbund 
(en) Ohi Omoijuanfo – FBref 
lsk.no: Her er LSK Junior Elite for 2010
Ezequiel Garay

Ezequiel Marcelo Garay González (født 10. oktober 1986) er en argentinsk fotballspiller som fra 30. juni 2020 er klubbløs.
Garay har tidligere spilt for Newell's Old Boys, Racing Santander, Real Madrid CF og SL Benfica.
I 2014 ble Garay solgt til Zenit for en sum på 4.5 millioner pund.


== Landslaget ==
Garay debuterte for det argentinske landslaget den 22. august 2007 mot Norge.


== Referanser ==


== Eksterne lenker ==
(en) Ezequiel Garay – Olympedia 
(en) Ezequiel Garay – Sports-Reference (OL-resultater – arkivert) 
(en) Ezequiel Garay – FIFA 
(en) Ezequiel Garay – UEFA 
(fr) Ezequiel Garay – LÉquipe 
(en) Ezequiel Garay – Transfermarkt 
(en) Ezequiel Garay – national-football-teams.com 
(en) Ezequiel Garay – WorldFootball.net 
(en) Ezequiel Garay – Soccerbase.com 
(en) Ezequiel Garay – FootballDatabase.eu
Antonio Adán

Antonio Adán (født 13. mai 1987) er en spansk fotballspiller som spiller for den portugisiske klubben Sporting Clube de Portugal.Han gjorde sin debut den 13. februar 2011 for Real Madrid i kampen mot Espanyol da Iker Casillas ble utvist etter 90 sekunder, han erstattet Ángel Di María, i en kamp Real Madrid vant 1-0 etter mål av Marcelo i det 24. minutt.
Han var del av det spanske laget som vant U19-EM i 2006.


== Meritter ==
Atlético MadridUEFA Super Cup (1): 2018


== Referanser ==


== Eksterne lenker ==
(en) Antonio Adán – FIFA 
(en) Antonio Adán – UEFA 
(fr) Antonio Adán – LÉquipe 
(en) Antonio Adán – Transfermarkt 
(en) Antonio Adán – WorldFootball.net 
(en) Antonio Adán – Soccerbase.com 
(en) Antonio Adán – FootballDatabase.eu 
(en) Antonio Adán – Soccerway 
(en) Antonio Adán – Fora De Jogo 
(en) Antonio Adán – FBref
Chelicere

Chelicere eller «gripetengene» (Chelicerae), er et par ekstremiteter (utvekster) på siden av munnåpningen hos edderkoppdyr, dolkhaler og havedderkopper. Hver av chelicerer har oftest én, noen ganger flere klør hver, de er spisse og ofte med tagger eller tenner. De blir brukt til å holde eller gripe maten. De finnes i stedet for mandiblene, eller overkjevene, slik som hos de fleste andre leddyr. Chelicere brukes ikke til å tygge eller knuse maten, på den måten som mandiblene ofte blir brukt.


== Tre hovedtyper ==
Det er tre hovedtyper av Chelicere, lommekniv-typen, sakse-typen og den tre-leddede.


=== Lommekniv-typen ===
Hos edderkopper kan kloen sammenlignes med en lommekniv, der knivbladet kan foldes inn i håndtaket. Edderkoppene er systematisk inndelt etter hvordan denne kloen folder seg sammen. Hos Mygalomorfe edderkopper (Mygalomorphae), som er forholdsvis primitive edderkopper er giftklørne store og vendt slik at klørne vender bakover, ikke innover, de angriper ved å hugge eller spidde byttet, ikke ved å bite. Hos Araneomorfe edderkopper (Araneomorphae) som kan kalles «høyere edderkopper» eller noen ganger «ekte edderkopper», er giftklørne vendt innover mot hverandre, mot kroppsaksen. De biter byttet og kan holde det fast.
Et særtrekk ved edderkoppene er at chelicerene, er hul og inneholder (eller er koblet til) gift kjertlene, som brukes til å injisere gift inn i byttet, for å lamme det. Det finnes noen meget få edderkopparter som mangler giftkjertler, men dette er en sekundær egenskap. Chelicere brukes også til å sprøyte fordøyelsesvæske inn i byttet, for at det skal løse seg opp. Dette gjelder dyr, som edderkopper, som er avhengig av flytende føde.


=== Sakse-typen ===
En slags saks-formet Chelicere finnes hos mosskorpioner og valseedderkopper, de består av to segmenter fungerer «noe likt» en saks.


=== Den tre-leddede ===
Den mest primitive av Chelicere-typen er tre-leddet og forekommer hos edderkoppdyrene i gruppene skorpioner og vevkjerringer. De finnes også hos Chelicerata, i gruppene dolkhaler og Eurypterida.


== Litteratur ==
Foelix, Rainer F. 1996. Biology of Spiders (2nd edition). Oxford University Press. ISBN 0-19-509594-4 (engelsk)
Weygoldt, Peter. 2004. Chelicerata, Spinnentiere. In: Westheide, Rieger (Hrsg.): Spezielle Zoologie. Teil 1. Einzeller und Wirbellose Tiere. Gustav Fischer, Stuttgart / Jena 1997, 2004, ISBN 3-8274-1482-2 (tysk)
Beijing Review

Beijing Review (kinesisk: 北京周報; pinyin: Běijīng zhōubào) er Folkerepublikken Kinas eneste nasjonale nyhetsmagasin på engelsk. Det har et opplag på 70.000 og formidles innen Kina og til 150 land og territorier internasjonalt.Utgiver er China International Publishing Group.
Det ble grunnlagt i mars 1958 som ukemagasinet Peking Review, og ble et viktig organ for det offisielle Kinas spredning av sine synspunkter. 


== Referanser ==


== Eksterne lenker ==
Beijing Review webside
Collection of historical issues of Peking Review
China International Publishing Group
Bhadra (elv)

Bhadra (kannada: ಭದ್ರಾ ನದಿ) er en elv i den sørindiske delstaten Karnataka.
Bhadra har sitt utspring i De vestlige Ghatfjellene og renner østover over Deccan-platået, sammen med sine sideelver Somavahini, Thadabehalla og Odirayanahalla. Elven renner gjennom byen Bhadravathi og Bhadra viltreservat (Bhadra Wildlife Sanctuary). En demning ble bygget over elven i nærheten av Lakkavalli. Bhadra møter Tunga-elven i Koodli, en liten by nær Shimoga. Den kombinerte elven fortsetter østover som Tungabhadra, en stor sideelv til Krishna, som munner ut i Bengalbukta. 


== Eksterne lenker ==
Kart over demningen ved Lakkavalli (en)
Bundesarbeitsgericht

Bundesarbeitsgericht (BAG) er Tysklands føderale høyesterett i arbeidsrettssaker. Domstolen som ble opprettet i 1950, har sine lokaler på Hugo Preuss-plass i Erfurt i Thüringen.
Domstolen avgjør bl.a. anker over dommer avsagt av delstatenes arbeidsrettsdomstoler (Landesarbeitsgerichte). Bundesarbeidsgericht behandler saker både i individuell arbeidsrett (mellom arbeidsgiver og arbeidstaker) og kollektiv arbeidsrett (saker mellom partene i arbeidslivet).
Bundesarbeitsgericht har ti avdelinger, kalt senater. Hvert senat settes med tre juridiske dommere og to legdommere fra henholdsvis arbeidsgiver- og arbeidstakersiden. I spesielle saker sammenkalles et storsenat med ti juridiske dommere heriblant domstolens president og i tillegg seks legdommere med lik representasjon fra arbeidsgiver- og arbeidstakersiden.
Domstolen er administrativt underlagt Bundesministerium für Arbeit und Soziales (Ministeriet for arbeids- og sosialspørsmål).


== Se også ==
Tysklands politiske system


== Eksterne lenker ==
(de) Offisielt nettsted 
(en) Bundesarbeitsgericht – kategori av bilder, video eller lyd på Commons 
Bundesarbeitsgericht Offisiell hjemmeside
Aji (elv i India)

Aji (gujarati: આજી નદી) er en av de lengste elvene i Saurashtra i den indiske delstaten Gujarat. Den blir kalt «livslinjen til Rajkot by» og skiller Rajkot i en østlig og vestlig del. Det er bygget fire demninger over Aji-elven. Vann fra dem blir brukt til jordbruk og som drikkevann. 
Rajkot kommunestyre (Rajkot Municipal Corporation) har begynt på et prosjekt for rensing av Aji-elven og bygging av støttemurer og plantasjer i begge ender.


== Referanser ==
Sørli (Oslo)

Sørli var tidligere en husmannsplass under Nordseter gård i Oslo. Eiendommen ble fradelt 3.11.1854 da enke Maren Skøyen på Nordseter solgte gården. Hun beholdt da Sørli. I dag brukes navnet på Sørli holdeplass på Ekebergbanen, og på grunnkrets 3007 i Oslo. Grunnkretsen omfatter området mellom Ekebergveien og Solveien nordover fra Sørlistien/Sørli holdeplass og sør for Kongsveien.


== Referanser ==
Swamp Thing

Swamp Thing (på norsk også kjent som Sumpvesenet) er en tegneseriefigur skapt av forfatteren Len Wein og tegneren Berni Wrightson for DC Comics i 1971. Hans første opptreden var i en enkeltstående historie for skrekkantologien House of Secrets. I 1972 fikk han sitt eget hefte, som utkom med 24 nummer. I forbindelse med en filmatisering ble serien startet opp igjen i 1982, denne gangen med Martin Pasko som forfatter. 
Den britiske forfatteren Alan Moore tok over etter Pasko, og det var her han fikk sitt internasjonale gjennombrudd. Moores historier, som hovedsakelig ble illustrert av Steve Bissette og John Totleben, regnes idag som moderne tegneserieklassikere. En rekke kjente tegnere og forfattere har siden jobbet med serien, bl. a. Rick Veitch, Mark Millar, Grant Morrison, Phil Hester og Brian K. Vaughan.
Ahja kommune

Ahja er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt nord i fylket. Administrasjonssenteret i kommunen var Ahja. Folketallet var fallende.Det største tettstedet i kommunen var Ahja med 573 innbyggere i 2007. Her ligger Ahja gods, hvor den estiske forfatteren Friedebert Tuglas (1886–1971) vokste opp. Han beskriver oppveksten på godset i romanen Väike Illimar (Lille Illimar).


== Referanser ==
Kanepi kommune

Kanepi er en landkommune i Põlva fylke i Estland, beliggende sørøst i landet mot Russland og Latvia. Kommunen ligger helt sørvest i fylket. Det bor om lag 4 780 mennesker i kommunen (2019), fordelt på ca 525 km². Administrasjonssenteret i kommunen er Kanepi.
De største tettstedene i kommunen er Kanepi med 678 innbyggere i 2007, fulgt av Põlgaste med 363 innbyggere.
I oktober 2017 ble kommunene Kõlleste og Valgjärve innlemmet i Kanepi kommune.
Landskapet er variert fordi innlandsisen skapte relativt dype dalfurer på kryss og tvers i landskapet. En rekke innsjøer er omgitt av løvskog og jorder. Like nordvest for kommunesenteret ligger innsjøen Jöksijärv, et område mye brukt for rekreasjon. I og rundt landsbyen levde og virket maleren Alfred Kongo (1906-1990), som særlig avbildet jordbrukslandskapene. I samme kommune fødtes skulptøren August Ludwig Weizenberg.  


== Referanser ==


== Eksterne lenker ==
Offisielt nettsted 
(en) Kanepi Parish – kategori av bilder, video eller lyd på Commons
Kutchbukta

Kutchbukta (engelsk: Gulf of Kutch) er en bukt i Arabiahavet langs vestkysten av India, i delstaten Gujarat, og kjent for sitt ekstreme, daglige tidevann. Maksimumsdybden i Kutchbukta er 122 meter. Bukten er ca. 180 km lang og skiller Kathiawar-halvøya fra fastlandet Kutch i Gujarat, og strekker seg i en nordøstlig retning. Rukmavati-elven munner ut i Arabiahavet i nærheten.
Økonomisk sett blir bukten brukt som en naturlig havn, særlig av oljeindustrien med verdens største raffineri beliggende i Jamnagar. En stor oljeterminal finnes også i Kandla.


== Se også ==
Marine National Park


== Eksterne lenker ==
Gulf of Kutch (en)
Kõlleste kommune

Kõlleste er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt nordvest i fylket. Det bodde om lag 1 000 mennesker i kommunen, fordelt på ca 150 km². Administrasjonssenteret i kommunen var Krootuse. Folketallet var sterkt fallende.Det største tettstedet i kommunen var Krootuse med 382 innbyggere i 2007.


== Referanser ==
Mette Melgaard

Mette Blak Melgaard (født 3. juni 1980) er en dansk håndballspiller som spiller for Randers HK. 
Hun har tidligere spilt for FCK Håndbold, Slagelse DT, Vrold Skanderborg, Århus KFUM og Brabrand IF. For Slagelse DT var hun blant annet med på å bli dansk mester i 2003, 2005 og 2007; Pokalmester i 2002 (hun ble da valgt til pokalfighter), og Champions League i 2004, 2005 og 2007. I 2007 var Mette Blak Melgaard med i Danmarks «All Stars-lag» som årets strekspiller.
Melgaard har spilt 44 kamper for det danske A-landslaget og scoret 62 mål. Hun var blant annet med da Danmark tok fjerdeplassen under VM i Italia i desember 2001.


== Referanser ==


== Eksterne lenker ==
(en) Mette Melgaard – Olympedia 
(en) Mette Melgaard – Sports-Reference (OL-resultater – arkivert) 
(en) Mette Melgaard – Det europeiske håndballforbundet (EHF) 
Mette Melgaards spillerprofil på Randers HKs hjemmesider.
Laheda kommune

Laheda er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå sør-sørvest i fylket. Det bodde om lag 1 350 mennesker i kommunen, fordelt på ca 91 km². Administrasjonssenteret i kommunen var Tilsi. Folketallet var klart fallende.De største tettstedene i kommunen var Tilsi med 422 innbyggere i 2007, fulgt av Põlgaste med 363 innbyggere.


== Referanser ==
Maibritt Kviesgaard

Maibritt Kviesgaard (født 15. mai 1986) er en dansk håndballspiller som spiller høyreving for SK Aarhus.Hun debuterte på det danske A-landslaget 1. august 2006. Under Håndball-EM 2010 for kvinner ble hun kåret til beste høyreving.Kviesgaard hadde spilt 64 kamper og scoret 144 mål for landslaget før EM 2010 på hjemmebane startet.


== Referanser ==


== Eksterne lenker ==
(en) Maibritt Kviesgaard – Det europeiske håndballforbundet (EHF) 
Maibritt Kviesgaards spillerprofil på SK Aarhus offisielle hjemmesider.
Mikitamäe kommune

Mikitamäe er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt øst i fylket. Det bodde om lag 1 000 mennesker i kommunen, fordelt på ca 104 km². Administrasjonssenteret i kommunen var Mikitamäe. Folketallet var sterkt fallende.Det største tettstedet i kommunen var Mikitamäe.


== Referanser ==
Mooste kommune

Mooste er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt nord i fylket. Det bodde om lag 1 530 mennesker i kommunen, fordelt på ca 185 km². Administrasjonssenteret i kommunen var Mooste. Folketallet var tydelig fallende.Det største tettstedet i kommunen var Mooste med 508 innbyggere i 2007.


== Referanser ==